CELEX: C2007/140/57
Language: sk
Date: 2007-06-23 00:00:00
Title: Vec T- 127/07 P: Odvolanie podané 20. apríla 2007 : Bligny proti uzneseniu Súdu pre verejnú službu z  15. februára 2007 vo veci F-142/06, Bligny/Komisia

23.6.2007   
            
            
               SK
            
            
               Úradný vestník Európskej únie
            
            
               C 140/34
            
         Odvolanie podané 20. apríla 2007: Bligny proti uzneseniu Súdu pre verejnú službu z 15. februára 2007 vo veci F-142/06, Bligny/Komisia
   (Vec T- 127/07 P)
   (2007/C 140/57)
   Jazyk konania: francúzština
   Účastníci konania
   
      Odvolateľ: Francesco Bligny (Tassin-La-Demi-Lune, Francúzsko) (v zastúpení: P. Lebel- Nourissat, advokát)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               rozhodnúť, že Súd pre verejnú službu nesprávne posúdil prihlášku pokiaľ išlo o povinnosť kandidáta pripojiť doklad preukazujúci občianstvo,
            
         
               —
            
            
               rozhodnúť, že Súdu pre verejnú službu sa nevyrovnal so žalobnými dôvodmi týkajúcimi sa porušenia zásady legitímnej dôvery a riadnej správy, ktoré mala výberová komisia výberového konania EPSO AD/26/05 dodržať,
            
         
               —
            
            
               zrušiť uznesenie z 15. februára 2007 Súdu pre verejnú službu vo veci F-142/06,
            
         
               —
            
            
               novým rozhodnutím zrušiť rozhodnutie výberovej komisie výberového konania EPSO AD/26/05 zo 7. decembra 2006 a z 23. decembra 2006, ktorým sa zamietlo pripustenie žalobcu do výberového konania a tým aj opravy jeho písomnej skúšky a rozhodnúť, že prihláška uverejnená 15. mája 2006 na webovej stránke EPSO určená kandidátom výberového konania je nezákonná,
            
         
               —
            
            
               subsidiárne vrátiť vec Súdu pre verejnú službu na prejednanie a zaviazať Komisiu na náhradu všetkých trov konania.
            
         Odvolacie dôvody a hlavné tvrdenia
   Svojím odvolaním odvolateľ navrhuje zrušiť uznesenie Súdu pre verejnú službu, ktorým sa zamietla ako zjavne nedôvodná jeho žaloba o neplatnosť rozhodnutia výberovej komisie o odmietnutí pristúpiť k oprave písomnej skúšky z dôvodu, že jeho prihláška neobsahovala doklad preukazujúci občianstvo.
   Na podporu svojho odvolania odvolateľ uvádza, že Súd pre verejnú službu mal skutkové okolnosti, ktoré mu boli predložené skresliť nesprávnym výkladom oznámenia o prihláške určenej na vyplnenie kandidátom, čo viedlo k nesprávnemu posúdeniu aktu. Okrem toho uvádza odvolací dôvod založený na nedostatočnom odôvodnení napadnutého rozhodnutia, pretože Súd pre verejnú službu sa nevysporiadal so všetkými žalobnými dôvodmi a návrhmi predloženými odvolateľom v prvostupňovom konaní.